Гроздобер
Пълни гроздове висят
по листнатите лозици
и с кошове да берат
бързат булки и девици.
 
        Време весело наста,
по лозята шум и песни…
Дене радост, а нощя
светят огневе чудесни.
 
        По полето цял рояк
завървели млади, стари,
грозде влече, носи всяк:
в ръце, в кошници, в товари.
 
        Всякой, който се потил,
пълна бъчва ще да има,
ще дочакова Васил,
ще се радва цяла зима.

Стихотворения на Иван Вазов